กฎกระทรวงการออกหนังสือเตือน การสั่งพักใช้และการเพิกถอนใบอนุญาตตรวจสอบหรือรับรอง พ.ศ. 2565
ประกาศวันที่ 2022-08-08

content: กฎกระทรวง การออกหนังสือเตือน การสั่งพักใช้และการเพิกถอนใบอนุญาตตรวจสอบหรือรับรอง พ.ศ. ๒๕๖๕
content: อาศัยอำนาจตามความในมาตรา ๖ วรรคหนึ่ง มาตรา ๙/๕ วรรคสาม และมาตรา ๙/๖ วรรคสาม แห่งพระราชบัญญัติโรงงาน พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติโรงงาน (ฉบับที่ ๒) พ.ศ. ๒๕๖๒ รัฐมนตรีว่าการกระทรวงอุตสาหกรรมออกกฎกระทรวงไว้ ดังต่อไปนี้
sectionNo: 1
content: ข้อ ๑ เมื่อปรากฏว่าผู้ตรวจสอบเอกชนผู้ใดมีพฤติการณ์ฝ่าฝืนหรือไม่ปฏิบัติตามกฎหมายว่าด้วยโรงงาน ให้ผู้อนุญาตแจ้งเตือนเป็นหนังสือให้ผู้ตรวจสอบเอกชนปฏิบัติให้ถูกต้องภายในระยะเวลาที่กำหนด
sectionNo: 2
content: ข้อ ๒ หนังสือเตือนตามข้อ ๑ อย่างน้อยต้องระบุวัน เดือน และปีที่ทำหนังสือเตือนชื่อและตำแหน่ง พร้อมลงลายมือชื่อของผู้ออกหนังสือเตือน เหตุผลแห่งการออกหนังสือเตือนที่เป็นข้อเท็จจริงอันเป็นสาระสำคัญ ข้อกฎหมายที่อ้างอิง ข้อพิจารณาและข้อสนับสนุนในการใช้ดุลพินิจ ข้อปฏิบัติ
sectionNo: 2
content: และกำหนดระยะเวลาที่ผู้ตรวจสอบเอกชนต้องปฏิบัติให้ถูกต้องนับแต่วันที่ได้รับหนังสือเตือนดังกล่าว
sectionNo: 3
content: ข้อ ๓ การส่งหนังสือเตือนตามข้อ ๒ ให้พนักงานเจ้าหน้าที่นำส่ง ณ ที่อยู่ของผู้ตรวจสอบเอกชนที่แจ้งไว้ในคำขอรับใบอนุญาตตรวจสอบหรือรับรอง ในเวลาระหว่างพระอาทิตย์ขึ้นถึงพระอาทิตย์ตกหรือในเวลาทำการของบุคคลนั้น หรือจะส่งโดยทางไปรษณีย์ลงทะเบียนตอบรับก็ได้
sectionNo: 3
content: ในกรณีที่พนักงานเจ้าหน้าที่นำส่งแล้วบุคคลซึ่งระบุไว้ในหนังสือเตือนปฏิเสธไม่ยอมรับหนังสือเตือน ให้พนักงานเจ้าหน้าที่ขอให้พนักงานฝ่ายปกครองหรือตำรวจไปเป็นพยานเพื่อวางหนังสือเตือนไว้ ณ ที่นั้น แต่ถ้าไม่พบบุคคลซึ่งระบุไว้ในหนังสือเตือน ณ
sectionNo: 3
content: ที่อยู่ของผู้ตรวจสอบเอกชนที่แจ้งไว้ในคำขอรับใบอนุญาตตรวจสอบหรือรับรองนั้นจะส่งให้กับบุคคลซึ่งบรรลุนิติภาวะแล้วซึ่งอยู่หรือทำงาน ณ ที่นั้นก็ได้ และถ้าไม่พบบุคคลใดหรือพบแต่ไม่มีบุคคลใดยอมรับไว้แทน ให้ปิดหนังสือเตือนนั้นไว้ในที่ที่เห็นได้ง่าย ณ
sectionNo: 3
content: ที่อยู่ของผู้ตรวจสอบเอกชนที่แจ้งไว้ในคำขอรับใบอนุญาตตรวจสอบหรือรับรองนั้นต่อหน้าพนักงานฝ่ายปกครองหรือตำรวจที่ไปเป็นพยาน เมื่อพนักงานเจ้าหน้าที่ได้ดำเนินการตามวรรคหนึ่งหรือวรรคสองแล้ว ให้ถือว่าบุคคลซึ่งระบุไว้ในหนังสือเตือนได้รับหนังสือเตือนนั้นแล้ว
sectionNo: 3
content: แต่ถ้าเป็นการส่งโดยทางไปรษณีย์ลงทะเบียนตอบรับหรือโดยการปิดหนังสือเตือน ให้ถือว่าได้รับหนังสือเตือนนั้นเมื่อครบกำหนดห้าวันทำการนับแต่วันที่พนักงานไปรษณีย์ได้ส่งหรือวันที่ได้ปิดหนังสือเตือนนั้นไว้ แล้วแต่กรณี
sectionNo: 4
content: ข้อ ๔ ระยะเวลาที่กำหนดให้ต้องปฏิบัติที่ระบุไว้ในหนังสือเตือน ผู้อนุญาตอาจขยายระยะเวลาออกไปอีกได้ ผู้ตรวจสอบเอกชนที่ประสงค์จะขอขยายระยะเวลาตามวรรคหนึ่ง ให้ยื่นขอขยายระยะเวลาเป็นหนังสือต่อผู้อนุญาตก่อนระยะเวลาตามที่ระบุไว้ในหนังสือเตือนฉบับเดิมจะสิ้นสุด
sectionNo: 4
content: พร้อมระบุเหตุผลและข้อเท็จจริงที่ไม่สามารถปฏิบัติให้ถูกต้องภายในระยะเวลาที่กำหนดได้
sectionNo: 5
content: ข้อ ๕ การสั่งพักใช้ใบอนุญาตตรวจสอบหรือรับรองตามมาตรา ๙/๕ ให้มีกำหนดระยะเวลาในการพักใช้ใบอนุญาตตรวจสอบหรือรับรองครั้งละไม่เกินเก้าสิบวันและในระหว่างถูกสั่งพักใช้ใบอนุญาตตรวจสอบหรือรับรอง ผู้ตรวจสอบเอกชนซึ่งถูกสั่งพักใช้ใบอนุญาตตรวจสอบหรือรับรองจะขอรับใบอนุญาตตรวจสอบหรือรับรองอีกไม่ได้
sectionNo: 5
content: ระยะเวลาที่กำหนดตามวรรคหนึ่ง ให้พิจารณาถึงพฤติการณ์ตามความร้ายแรงของการที่ผู้ตรวจสอบเอกชนไม่ปฏิบัติตามมาตรา ๙/๕ (๑) หรือ (๒) แล้วแต่กรณี ในกรณีที่อายุใบอนุญาตตรวจสอบหรือรับรองเหลือไม่เกินเก้าสิบวัน การสั่งพักใช้ใบอนุญาตตรวจสอบหรือรับรองตามวรรคหนึ่งและวรรคสอง
sectionNo: 5
content: ให้มีกำหนดระยะเวลาไม่เกินอายุใบอนุญาตตรวจสอบหรือรับรองที่เหลืออยู่
sectionNo: 6
content: ข้อ ๖ ผู้ตรวจสอบเอกชนซึ่งถูกสั่งพักใช้ใบอนุญาตตรวจสอบหรือรับรองจะปฏิบัติหน้าที่ในฐานะผู้ตรวจสอบเอกชนในระหว่างที่ถูกสั่งพักใช้ใบอนุญาตตรวจสอบหรือรับรองไม่ได้
sectionNo: 7
content: ข้อ ๗ ในกรณีที่มีการเพิกถอนใบอนุญาตตรวจสอบหรือรับรองตามมาตรา ๙/๖ ให้ผู้อนุญาตแจ้งผู้ตรวจสอบเอกชนส่งคืนใบอนุญาตตรวจสอบหรือรับรองด้วย
content: ให้ไว้ ณ วันที่ ๗ กรกฎาคม พ.ศ. ๒๕๖๕ สุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๙/๕ และมาตรา ๙/๖ แห่งพระราชบัญญัติโรงงาน พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติโรงงาน (ฉบับที่ ๒) พ.ศ. ๒๕๖๒
content: บัญญัติให้ผู้อนุญาตมีอำนาจสั่งพักใช้ใบอนุญาตตรวจสอบหรือรับรองเมื่อปรากฏว่าผู้ตรวจสอบเอกชนผู้ใดมีพฤติการณ์อย่างหนึ่งอย่างใดตามที่กฎหมายกำหนด และมีอำนาจสั่งเพิกถอนใบอนุญาตตรวจสอบหรือรับรองซึ่งมาตรา ๙/๕ วรรคสาม และมาตรา ๙/๖ วรรคสาม บัญญัติให้การออกหนังสือเตือน การสั่งพักใช้ใบอนุญาตตรวจสอบหรือรับรอง
content: และการเพิกถอนใบอนุญาตตรวจสอบหรือรับรอง เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้